ചന്ദ്രിക കേസ് തെളിവുകള് കൈമാറാന് നാളെ ഇഡിക്ക് മുന്നില് ഹാജരാകുമെന്ന് കെ ടി ജലീല് Latest ചന്ദ്രികയുടെ മറവില് കള്ളപ്പണം വെളുപ്പിച്ചെന്ന കേസില് തെളിവുകള് കൈമാറാന് നാളെ ഇഡിക്ക് മുന്നില് ഹാജരാകുമെന്ന് കെ ടി ജലീല്. കേസില് ഏഴ് തെളിവുകള് നല്കുമെന്നും ജലീല് അറിയിച്ചു. ഇഡി നോട്ടീസ് അനുസരിച്ചാണ് ഹാജരാകുന്നതെന്ന് ജലീല് പറഞ്ഞു. അതേസമയം കുഞ്ഞാലിക്കുട്ടിയെ കുടുക്കാന് എആര് നഗര് ബാങ്ക് ക്രമക്കേടില് ഇഡി അന്വേഷണം ആവശ്യപ്പെട്ട കെടി ജലീല് പാര്ട്ടിയില് ഒറ്റപ്പെട്ട അവസ്ഥയിലാണ്. ജലീലിന്റെ ഇഡി അനുകൂല നിലപാടില് സിപിഎമ്മിനുള്ളത് കടുത്ത അതൃപ്തിയാണ്. ഏ ആര് നഗര് സഹകരണ ബാങ്ക് അഴിമതി ആരോപണം ഇഡി അന്വേഷിക്കണമെന്ന ജലീലിന്റെ ആവശ്യം മുഖ്യമന്ത്രി തള്ളിയിരുന്നു. സഹകര മേഖല ഇഡി കൈകാര്യം ചെയ്യേണ്ട വിഷയമല്ലെന്നും സംസ്ഥാന സര്ക്കാറിന്റെ പരിധിയിലുള്ള വിഷയമാണെന്നും മുഖ്യമന്ത്രി വ്യക്തമാക്കി. കെ ടി ജലീലിനെ ഇഡി കുറേ ചോദ്യം ചെയ്തതിന് ശേഷം അദ്ദേഹത്തിന് ഇഡിയോടുള്ള വിശ്വാസം കൂടിയിട്ടുണ്ടെന്നും മുഖ്യമന്ത്രി പറഞ്ഞു. പിന്നാലെ മുഖ്യമന്ത്രി തനിക്ക് പിതൃതുല്യനാണെന്നും അദ്ദേഹത്തിന് തന്നെ ശാസിക്കാമെന്നും ഉപദേശിക്കാമെന്നും അതിനുള്ള എല്ലാ അധികാരവും ഉണ്ടെന്നും ജലീലിന്റെ ഫേസ്ബുക്ക് പോസ്റ്റില് പറയുന്നു. ലീഗ് രാഷ്ട്രീയത്തെ ക്രിമിനല്വത്കരിച്ച കുഞ്ഞാലിക്കുട്ടിക്ക് എതിരെയും അദ്ദേഹത്തിന്റെ കള്ളപ്പണഹവാല ഇടപാടുകള്ക്ക് എതിരെയും അനധികൃത സ്വത്തു സമ്ബാദനത്തിന് എതിരെയുമുള്ള പോരാട്ടം അവസാന ശ്വാസം വരെ തുടരുമെന്നും ജലീല് പറയുന്നു. English Summary : chandrika case k t jaleel will appear before enforcement and handover evidence